উদ্বোধনী বক্তব্যে হেযবুত তওহীদের এমাম হোসাইন মোহাম্মদ সেলিম বলেন, একটি শক্তিশালী, প্রগতিশীল ও সমৃদ্ধ জাতি গঠনের জন্য প্রয়োজন সুস্থ নাগরিক। আর সুস্থ, সুঠাম, বলিষ্ঠ নাগরিক গঠনে খেলাধুলার গুরুত্ব অপরিসীম। তিনি এমন একটি মহতী উদ্যোগ নেওয়ার জন্য হেযবুত তওহীদের ঢাকা মহানগর কমিটির সংশ্লিষ্টদের স্বাগত জানান। তিনি বলেন, ফুটবল এমন একটি খেলা যা একজন মানুষকে একই সাথে গতিশীল, ক্ষিপ্র, সাহসী ও সুস্বাস্থ্যের অধিকারী করে তোলে, পাশাপাশি হৃদয়কেও প্রফুল্ল, উজ্জীবিত করে তোলে। জাতির অগ্রগতিতে অবদান রাখার গুণাবলি সৃষ্টিতে এ ধরনের প্রতিযোগিতা দারুন ভূমিকা পালন করে বলে তিনি অভিমত ব্যক্ত করেন। তবে তা যেন অসুস্থ প্রতিযোগিতায় পরিণত না হয়, সে ব্যাপারেও গুরুত্বপূর্ণ পরামর্শ দেন হেযবুত তওহীদের এমাম।